rlitschk/wikidir huggingface dataset:
En Baadanstalt (vun Oolthoochdüütsch bat – „warm baden“) is in’n histoorschen Sinn en Inrichten, woneem een ut hygieensche oder gesundheitliche Grünnen en Baad nehmen künn. Vundaag versteiht man dorünner – vör allen rechtlich – all institutschonaliseerte un boliche, apentliche as ok slatene Institutschonen to’n Baden as heelmedizinische oder Freetietinrichten as Swemmbad, Freebad, Natuurbad, Kurbad un in’n wieteren Sinn ok Sauna oder lieke Steden. Op Bäderreisen weern faken Kuren mit Baden un Drinken mit’nanner verknütt. In de Beschrieven vun de iesenbargen Mineralborns un Baadanstalt Kellberg bi Passau vun Professer J. Waltl ut dat Johr 1839 sünd eerst ümfangriek de touristischen Telen in dat Rebeet un en Analys vun de Bodden- un Watergööd dorstellt, un eerst af Siet 87 en Afsnitt to de „Methood vun’t Anwennen vun’t Mineralwater“. Dorbi wesselt sik Henwiesen to de Baad- un to de Drinkkur af. De Inrichten sülvst warrt dorgegen blots optellt, un man warrt wies, dat „ok kolle Wannen-, Douche, Draap-, Stoff-, Damp- un Jodbäder inricht sünd“. Bernrad Ritter schrifft in sien Wark Niedernau. Kur- und Badeanstalt im Königreich Württemberg, Rottenburg 1869, ok nich veel mehr. Dor warrt to sien Tiet vun „14 Baadcabinetten un in den Stockwarken 70 Wahnkamern, blangen en Spies-, Conversatschoons- un Danssaal“
Kilchoman is een vun de jüngsten Whisky-Brennereen vun Schottland un een vun acht aktive Whisky-Destillen op dat Hebriden-Eiland Islay. Se liggt in’n Noordwesten vun’t Eiland un is dormit de eenzige Destille vun Islay, de nich an de See liggt. Kilchoman is in’t Johr 2005 grünnt worrn – na 124 Johren de eerste ne’e Brenneree op dat Eiland Islay. In’n Juni 2005 is de Produkschoon anlopen un dat eerste Fatt is an’n 14. Dezember 2005 affüllt worrn. Al 2009 is de eerste Whisky ut de Brenneree in’n Hannel kamen. De eerste Buddel, de verköfft worrn is, hett op en Aukschoon 5.400 £ inbröcht. As een vun blots noch wenige Brennereen in Schottland stellt Kilchoman dat Molt för de Produkschoon sülvst her. En Deel dorvun warrt mit Törfrook maakt, wat den tyypsch rookigen Smack utmaken deit. In dissen Sinn warrt op dat Rebeet vun de Destille, de Rockside Farm, egens Gasten (Optic Barley) anboet, de aver blots för de Produschoon vun de „100% Islay“-Whisky bruukt warrt. För annere Affüllen warrt ok Gastenmolt vun de Molteree Port Ellen toköfft, de ok sünners starken Törfrook hett. Mit en Produkschoon vun 90.000 bit 100.000 l in’t Johr (Stand Mai 2011) höört Kilchoman to de lüttsten
De Arteria transversa cervicis oder ok Arteria transversa colli is en lütte Arterie vun’n Hals, de normalderwies ut den Truncus thyrocervicalis aftwiegt. Se kann aver ok egenstännig as en direkten Twieg ut de Arteria subclavia entstahn. Se hett twee Twiegen, de verschedene Muskeln in’t Rebeet vun Hals, Nacken un Schullern versorgt. Ramus superficialis, de ok as Arteria cervicalis superficialis betekent warrt Ramus profundus oder ok Arteria dorsalis scapulae Gerhard Aumüller et al.: Duale Reihe Anatomie. Thieme, Stuttgart 2010. ISBN 978-3-13-136042-7. Herbert Lippert: Lehrbuch Anatomie. Urban & Fischer, München 2003. ISBN 978-3-437-42361-1.
Clara Kramer-Freindohl (hoochdüütsch Clara Kramer-Freudenthal; * 3. November 1919 in Leeswig, Olland; † 10. Juni 2005 in Noorderstedt) is en düütsche Schrieversche. De Bookhollersche keem 1951 mit ehren Mann Heinz na Noorderstedt. Eerst mit 69 Johren füng se denn an, Vertellen op Platt optoschrieven. Ehren Ollanner Dialekt hett se nienich opgeven. Vun 1989 bet 2005 schreev se elk Week ehr plattdüütsche Kolumne för dat Hamborger Avendblatt. Ollanner Vertelln Zeitungsverlag Krause, Stade 1994, ISBN 3-926419-03-2 List vun plattdüütschen Schrieverschen
Georg Martin Victor Quentin (* 1. Mai 1817 in Horborg; † 1863) weer en düütschen Verwaltungsbeamten. Quentin is 1817 as Söhn von Wilhelmine Charlotte Dorothea, borene Hüpeden, un Johann Eduard Quentin in Horborg boren. 1850 harr he kommissarsch as Amtsassesser dat Amt as Börgermeester von Neenhuus övernahmen. He harr as Amtsassesser kommissarsch dat Leid över dat Amt Freeborg un is dor 1852 richtigen Amtmann worrn. Dat is he bet 1859 bleven. Na disse Tied weer von 1860 bet to sien Dood 1863 Amtmann von dat Amt Leendaal. He hett an’n 29. Juli 1853 in Brandlecht Geertruida Agnes Criegée (28. Juni 1829-27. Februar 1897) freet. De beiden harrn de Dochter Dorothea Louise (* 3. Mai 1863). De beiden harrn de Kinner Eduard un Dorothea Louise (* 3. Mai 1863). http://www.online-ofb.de/famreport.php?ofb=neuenhaus&ID=I11280
Simon Duggan (* 13. Mai 1959 in Wellington) is en neeseelännschen Kameramann. Duggan geev sien Filmloopbahn ehrn Anfang mit den Film The Interview mit Hugo Weaving in de Hööftrull. In de Johren dorna hett he to’n Bispeel mit den Speelbaas Alex Proyas tosamearbeit, as in den Science-Fiction-Film I, Robot. Mit den Speelbaas Len Wiseman hett he ünner annern den Film Live Free or Die Hard dreiht. Duggan weer för sien Filmwark bit hüüt (Februar 2015) teihn mol för Filmpriesen vörslahn, vun de he dree wunnen hett: 1999: den FCCA Award in de Kategorie Best Kamera för The Interview 2014: den FCCA Award in de Kategorie Best Kamera för The Great Gatsby 2014: den AACTA Award in de Kategorie Best Kamera för The Great Gatsby Simon Duggan in de Internet Movie Database (engelsch) Websteed vun Simon Duggan Normdaten: GND: 13926132X (OGND, AKS) | LCCN: no2010095238 | VIAF: 164116104 | Wikipedia-Personensöök
Lucas Bacmeister is de Naam von Lucas Bacmeister de Öllere (1530–1608), düütschen lutherschen Theoloog un Karkenleedkumponist, Lucas Bacmeister de Jüngere (1570–1638), düütschen lutherschen Theoloog, Lucas Bacmeister (1605–1679), düütschen lutherschen Theoloog, Lucas Bacmeister (1672–1748), düütschen lutherschen Theoloog, Lucas Bacmeister (1708–1775), düütschen Verwaltungsbeamten, Lucas Henry Bacmeister (1869–1962), engelschen Cricketspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Johann Christoph Rudorff (* 2. April 1728; † 20. April 1795 in Blomendal) weer en düütschen Verwaltungsbeamten. Rudorff is 1728 boren. He weer bet 1770 Amtsschriever bi dat Amt Springe. Von 1770 bet to sien Dood 1795 weer he Amtmann von dat Amt Blomendal. 1789 hett he den Rang von en Oberamtmann kregen. Na sien Dood is he an’n 24. April 1795 op’n Karkhoff von Blomendal begraven worrn. He weer verheiraadt mit Sophie Wilhelmina Deeneke (1. Februar 1752-11. Mai 1787), de Dochter von Georg Moritz Deeneke. De beiden harrn de Kinner Juliane Maria Friederike Melosina (* 15. November 1770), Georgine Sophie (* 22. Dezember 1771), Dorothea Wilhelmine (* 30. November 1772), Friederica Amalie (27. Mai 1774-27. Mai 1794), Georg Ludwig (* 4. Februar 1776), Wilhelm Albrecht (* 18. Juni 1780), Auguste Lucie (27. Januar 1782-12. Oktober 1858), Georg Friedrich (26. Oktober 1784-23. Oktober 1793) un Sophia Wilhelmine (11. Mai 1787-1859). Annalen der Braunschweig-Lüneburgischen Churlande. Pockwitz, 1789, Bänn 3-4, Sied 991 http://www.online-ofb.de/famreport.php?ofb=vegesack&ID=I12374&nachname=RUDORFF&lang=de Normdaten: GND: 139252851 (OGND, AKS) | VIAF: 100542196 | Wikipedia-Personensöök
Dit Woort hett noch annere Bedüden: kiek dorför ünner Heinrich Amtmann. Amtmann is en olen Utdruck för en hogen Verwaltungsbeamten. De Amtmann harr dat Leid över en territorial afgrenzt Amt. De Ämter weren Orgaan von de Verwaltung dör den Landsförst un sünd in dat Late Middelöller un in de fröhe Neetied opkamen in de Rebeden von dat Ole Riek un in Däänmark. Wat de Amtlüüd för Rechten un Plichten harrn, weer von Land to Land temlich verscheden. En Amt weer gliektiedig Verwaltungs- un Gerichtsbezirk. De Amtmann hett faken to’n Adel oder den Klerus höört, in Städer fakener ok to de rieken Schichten von de Börgers. He hett in dat Amthuus seten un hett in’n Amtsbezirk Stüürn indreven, Recht spraken un weer för Sekerheit un Ordnung tostännig. In dat Kurförstendom Bruunswiek-Lümborg (Kurförstendom Hannover) un in dat Königriek Hannover hett dat bet 1852 keen Gewaltenteilung geven. De Amtmann weer in sien Amt tostännig för dat Rutgeven von Erlasse, för de Verwaltung un för dat Recht. Blots de grötteren Städer hebbt to keen Amt tohöört un harrn en egene Verwaltung, den Magistrat. De Amtlüüd sünd von’n Landsherrn insett worrn. Normalerwies müss en Person toeerst Juristeree (Kameralwetenschoppen) studeren, üm Amtmann to warrn. De wichtigste
Charles-Louis Jules David (* 19. Februar 1783 in Paris; † 25. Januar 1854 ok dor) weer en franzööschen Diplomat un Gräzist. David is 1783 as Söhn von Charlotte, borene Pécoul (1765-1826), un den Maler Louis David (1748-1825) in Paris boren. He weer an dat Prytanée National Militaire un hett bi Jean-Baptiste Gail un Ansse de Villoison Ooldgreeksch lehrt. Denn is he an de Universität Göttingen gahn un hett dor bi Christian Gottlieb Heyne wieder Ooldgreeksch studeert. Nadem he ut Göttingen trügg na Frankriek weer, is he Auditer bi dat Conseil d'État worrn. 1805 is he in’n diplomaatschen Deenst gahn. He is 1805 Viezkunsel in Citavecchia un 1808 in Otranto worrn. 1810 hett he dat Amt as Ünnerpräfekt von’n Distrikt Stood kregen. 1815 hett em Napoleon noch wedder en Präfektur anbaden, aver nadem Napoleon denn kumplett slahn weer, is David to siene Öllern in dat Exil na Brüssel tagen. Al na korte Tied keem he in Kuntakt mit Adamantios Korais, de em Arbeid an dat Gymnasium in Chios vermiddeln dee. David is an’n 10. Dezember 1816 in Chios ankamen. Dor hett he bet 1818 Ünnerricht in Franzöösch geven un sülvs mehr över dat Greeksche lehrt. 1818 is he na Smyrna gahn
Barthold August Wilhelm Oehlrich (* 10. Juni 1785 in Hannover; † 6. Oktober 1866 in Auerk) weer en düütschen Verwaltungsbeamten. Oehlrich is 1785 as Söhn von Marianne Christine, borene Dommes (8. November 1764-27. Januar 1819), un Johann Georg Heinrich Oehlrich (3. Mai 1753-6. April 1811) in Hannover boren. Sien Broder weer Georg Oehlrich. He weer in de Franzosentied von 1810 af an Maire von de Mairie Harsfeld. 1821 harr he as Amtsassesser supernumerär kommissarsch dat Leid över dat Amt Harsfeld. Na disse Tied weer he Regerungsraad bi de Landdrostie Stood. 1831 is he tweten Beamten in dat Amt Veern worrn un weer von 1837 bet 1851 as Amtmann eersten Beamten von dat Amt Veern. Na de Tied as Amtmann hett he in Auerk leevt. http://www.online-ofb.de/famreport.php?ofb=schmalfoerden&ID=I3040&nachname=OEHLRICH&lang=en Normdaten: GND: 1163521299 (OGND, AKS) | VIAF: 2147153363084037520001 | Wikipedia-Personensöök
Jewgeni Leonidowitsch Redkin (wittrussisch:Яўген Леанідавіч Рэдзькін, russisch:Евгений Леонидович Редькин, wetenschaplich Transliteratschoon: Evgenij Leonidovič Red'kin; * 2. Februar 1970 in Chanty-Mansijsk) is en ehmalger sowjeetsch un nah deren Uplöösen wittrussischer Biathlet. 1992 wunn he mit de Mannschap (gemeensam mit Anatoli Wiktorowitsch Schdanowitsch, Alexander Wladimirowitsch Popow un Alexander Tropnikow) de Goldmedaille bi de Biathlon-Weltmeesterschapen in Nowosibirsk. Bi de Olympisch Spelen 1992 in Albertville wunn he de Goldmedaille över 20 Kilometer in’ Biathlon vör den Düütschen Mark Kirchner un den Sweden Mikael Löfgren. Twee Johr later bi de Olympisch Spelen 1994 in Lillehammer weer he ok weer dorbi, keem dor aber blots up Rang 53. Jewgeni Redkin in de Datenbank vun Sportsreference.com (engelsch) Jewgeni Redkin in de Datenbank vun de IBU (engelsch)
Laphroaig (sproken: la-froig [læˈfrɔɪg]; wohrschienlich gäälsch lag (Lunk) – ooltnoordisch breiðr vik (brede Bucht)) is en Whisky-Brenneree op dat schottische Hebriden-Eiland Islay. De Hüüs vun de Destille sünd in de schottischen Denkmollisten in de Kategorie C inordent. Laphroaig liggt in en lütte, naturbelatene Bucht. Dor is de Brenneree offiziell 1815 vun de Bröder Donald un Alex Johnston grünnt worrn. Anfangs weer dat en lütte Hoffbrenneree för den egenen Geneet. Ok jemehr Vadder harr al een vun de beiden illegalen Brennereen boen laten, ut de later de Brenneree Lagavulin worrn is. Op dat Land, dat vundaag to de Destille höört geev dat twüschen 1837 un 1868 bito noch en annere Destille, neemlich de olle Ardenistiel Distillery vun Andrew un James Gairdner, de ok ünner de Naams Kildalton Distillery (1849–1852) un Islay Distillery (1852–1866) bekannt weer. De Brenneree bleev bit 1954 in’n Besitt vun de Familie. De letzte ut den Johnston-Clan, Ian Hunter, hett de Firma sien Sekretärsche Bessie Williamson överlaten. De hett de Brenneree 1967 an Long John Distillers verköfft, beheel sülvst aver wieter dat Seggen, bit se sik 1972 in Rohstand güng. 1923 un 1969 is de Destille wieter utboet worrn un beid molen weern twee ne’e Brennblasen inboet. 1974
Laphroaig betekent Laphroaig, Dörp op Islay, Schottland, Laphroaig, Whiskybrenneree op Islay, Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Port Ellen betekent Port Ellen, Oort op dat Eiland Islay, Schottland, Port Ellen, ehmolige Whiskybrenneree op dat Eiland Islay, Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Port Charlotte betekent Port Charlotte, Stadt in Florida, USA, Port Charlotte, Stadt op dat Eiland Islay, Schottland, Port Charlotte, ehmolige Whiskybrenneree op dat Eiland Islay, Schottland. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Patrice Charles Ghislain de Coninck (* 19. November 1770 in Brügge; † 22. Mai 1827 ok dor) weer en süüdnedderlandschen Jurist un Politiker. De Coninck is 1770 as Söhn von Marie-Amelie van Zuylen van Nyevelt (1748-1830) un Baudouin de Coninck († 1770) in Brügge boren. Sien Vader is noch vör siene Geboort doodbleven. De Moder hett denn Joseph de Colnet de Gloriette (1744-1818) freet. Patrice de Coninck sülvs hett 1797 Françoise-Augustine van Outryve (1777-1837) freet. De Vader von siene Fro, Jean-Jacques van Outryve de Merckem, harr wat gegen de Eh, von wegen, dat de Coninck nich veel Geld harr un sien Dochter dat eenzige Kind weer un allens arven schull. Mit siene Fro harr he een Kind, den Söhn Theodore (1807-1855). De Coninck hett an de Universitäten Löwen un Köln Juristeree studeert un weer denn Avkaat in Brügge. He weer Liddmaat von’n Präfekturraad von dat Leiedepartement un is denn von 1802 bet 1805 Präfekt von dat Departement Ain worrn. 1805 is he as Präfekt in dat Departement Jemappes wesselt un dor bet 1810 bleven. Von’n 10. Mai 1810 bet 10. Januar 1811 weer he Präfekt von dat Departement von de Scheldemünnen un hett denn dat Amt as Präfekt von dat
Dit Woort hett noch annere Bedüden: kiek dorför ünner Europa (Mehrdüdig Begreep). Disse Artikel is man blots en Stubben. Du kannst Wikipedia helpen un em verbetern. Europa is de westliche Deel vun Eurasien. As Traditschoon warrn Europa un Asien as kulturell verschillige Eerddelen sehn. In’n Norden liggt de Nöördliche Iessee un de Atlantik, in{n Westen de Atlantik, in'n Söden de Middellannsche See. In’n Osten is Europa vun Asien dör de Bargen Ural, den Stroom Ural, deKaspische See, de Bargen von’n Kaukasus, de Swarte See un den Bosporus afscheden. Europa. Mehr Biller, Videos oder Audiodateien to’t Thema gifft dat bi Wikimedia Commons. Op Wikiquote gifft dat Zitaten to, över oder vun „Europa“ (hoochdüütsch). Wiktionary: Europa – Bedüdensverklaren, Woortherkamen, Synonymen, Översetten Bi’n Wikiborn gifft dat Originalschriften över dat Thema oder vun den Schriever: Europa. Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San
Øravíkarlíð [[ˈøːɹaˌvʊikaɹlʊi]] oder Líðin [[ˈlʊijɪn]] is en Oort op de Färöer, de twischen Øravík un Trongisvágur op Suðuroy liggt un 62 Inwahners hett (1. Januar 2007). De Oort höört to de Kommun Tvøroyrar un bruukt de sülve Postleettallen as de Naveröörd Trongisvágur (FO-826) oder Øravík (FO-827). De Naam Øravíkarlíð sett sik ut den Oortsnaam Øravík un líð tohoop, wat „steilen Hang oder Klint, op den Gras wasst“ bedüüdt. Vun wegen dat Øravíkarlíð kene egene Postleettall hett, warrt de Oort faken Øravík (in’n Süden) oder Trongisvágur (in’n Noorden) torekent, de all dree to de Kommun Tvøroyri höört. In de Inwahnerstatistik un ok op Landkoorten kummt de Oort aver extra vör.
Johann Joachim Jänisch (* 13. September 1757 in Hamborg; † 4. Dezember 1815) weer en hambörgschen Senater. Jänisch is 1757 as Söhn von Anna Elisabeth, borene Berenberg (23. August 1719-9. Oktober 1795), un den Dokter Gottfried Jacob Jänisch (14. Juni 1707-28. März 1781) in Hamborg boren. Gottfried Jacob Jänisch weer sien Broder. Jänisch hett 1776 en Studium von de Juristeree opnahmen. He weer an de Universität Göttingen. 1783 hett Jänisch as Riekskamergerichtspraktikant bi dat Riekskamergericht in Wetzlar anfungen. In’n August 1781 is he Maat von de Göttinger Freemürer-Loosch Augusta zu den drei Flammen worrn un is 1798 Provinzial-Grootsekretär von de Grote Loosch von Neddersassen worrn. 1795 is Jänisch Senater in Hamborg worrn. He weer von 1803 bet 1809 Amtmann von dat Amt Ritzbüttel. Jänisch sien Nafolger as Senater is 1816 Andreas Christian Wolters worrn. He hett 1787 Anna Wilhelmine Steetz (28. September 1768-24. Dezember 1812) freet. De beiden harrn 13 Kinner: Ferdinand (7. April 1788-20. Juni 1835), Wilhelmine (1. Dezember 1790-31. Januar 1867), Amalia (1. August 1793-26. Mai 1827), Gottfried Wilhelm (13. Dezember 1794-21. September 1836), Hermann (27. Mai 1798-5. August 1884), Caroline (20. Mai 1800-30. Juli 1817), Johanna (20. Mai 1803-28. Mai 1856), Henriette (15. September 1804-30. Januar 1877),
De Distrikt Veern (oder Arrondissement Veern) weer as Distrikt en Verwaltungsrebeed von dat Königriek Westfalen in de Franzosentied (1810-1811). De Seet weer Veern. Ünnerpräfekt weer Friedrich Georg Wilhelm Ostermeyer. Dat Rebeed hett vörher to dat Hertogdom Veern (Kurförstendom Hannover) höört. An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr. Binnen Westfalen weer de Distrikt Veern een von de dree Distrikte in dat Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Distrikt Veern is oplööst worrn un dat Rebeed is opdeelt worrn op de Distrikte Bremen un Neenborg. 1813/1814 sünd de Franzosen slahn un dat Rebeed befreet worrn. Dat Kurförstendom Hannover is denn wedder herstellt worrn un de ole Stand von vör 1810 weer wedder dor. De Distrikt weer indeelt in ölven Kantons: Kanton Achem Kanton Hudemöhlen Kanton Mattfeld Kanton Nee-Syke Kanton Oold-Syke Kanton Rethen Kanton Rodenborg Kanton Thänhusen Kanton Veern Kanton Wasra Kanton Wessen Augsburger Allgemeine Zeitung. 17.
Claude-Hyacinthe-Félix Barthélemy (* 8. März 1787 in Belfort; † 22. Dezember 1868 in Chalons) weer en franzööschen Präfekt. Barthélemy is 1787 as Söhn von Jehan Baptiste Barthélémy de Barthélemy in Belfort boren. He hett 1809 bi dat Binnenministerium arbeidt un is dor Supernumerär worrn. He weer 1810 denn Auditer bi dat Conseil d'Etat un is von 1811 bet 1813 Ünnerpräfekt von’n Distrikt Lümborg ween. 1814 is he Ünnerpräfekt in’n Distrikt Lille worrn, in’n Juni 1815 in’n Distrikt Abbeville, in’n August 1815 wedder in’n Distrikt Lille un 1817 in’n in’n Distrikt Sainte-Ménehoulde. An’n 10. August 1830 is Barthélemy Präfekt von dat Departement Maine-et-Loire worrn un dat bet bet 1834 bleven. Von Februar 1834 bet November 1838 harr he dat Amt as Präfekt denn in dat Departement Saône-et-Loire. 1838 is he in dat Departement Haute Saône wesselt un hett an’n 10. August 1839 den sülven Posten in dat Departement Loire övernahmen. Von 1841 af an is he Präfekt in dat Departement Charente-Inférieure ween un von 1847 bet 1848 in dat Departement Aube. Von 1848 bet 1852 weer he Liddmaat von’n Generalraad von dat Departement Marne. 1853 is he Börgermeester von Courmelois worrn un dat bet to sien Dood bleven. Siene Söhns weren
Caspar Hartung (* 1. Januar 1795 in Hamborg; † 10. April 1863 ok dor) weer en hambörgschen Jurist. Hartung is 1795 as Söhn von Margaretha Magdalena, borene Schroedter, un Caspar Heinrich Hartung (29. Juli 1765-3. Juli 1844) in Hamborg boren. He hett Juristeree studeert un sien Dokter maakt. In’n Mai 1826 is he Gerichts- un Amtsaktuar bi dat Amt Ritzbüttel worrn. Nadem de Amtmann von Ritzbüttel, Andreas Christian Wolters, 1827 doodbleven is, is Hartung an’n 5. September 1827 as Nafolger von Wolters hambörgschen Senater worrn. Hartung is in’n September 1827 eerst Verwalter un denn in’n Juni 1828 richtigen Amtmann von dat Amt Ritzbüttel worrn. Dat is he bet 1834 bleven. Von 1852 weer 1858 he noch en tweet Maal Amtmann von dat Amt Ritzbüttel. Na em hett dat Lüchtschipp Caspar sien Naam kregen, dat von 1845 bet 1916 in Insatz weer. Ok de Hartungstraat hett an’n 19. März 1936 na em ehren Naam kregen. Hartung hett an’n 19. Oktober 1825 Elisabeth Stoppel (21. August 1806-17. Juli 1867) freet. De beiden harrn de Dochter Margarete Elisabeth (3. Mai 1836-21. Januar 1880). Hartung is 1863 doodbleven un op’n Olen Hammer Karkhoff in Hamborg begraven worrn. Normdaten: GND: 1053138377 (OGND, AKS) | VIAF:
Eduard Sthamer (* 26. April 1803; † 1872) weer en hambörgschen Senater. Sthamer is 1803 as een von 13 Kinner von Johanna Maria Sophia, borene Schölermann (25. Januar 1777-7. Mai 1825), un Jürgen Nicolaus Sthamer (12. Oktober 1767-11. September 1850) boren. He hett Juristeree studeert, is an’n 3. November 1826 Avkaat un an’n 17. März 1834 Senater worrn. He weer von 1846 bet 1852 Amtmann von dat Amt Ritzbüttel. 1865 is he as Senater in Rohstand gahn. He hett Charlotte Sophie Legriel freet. de beiden harrn veer Kinner: Melanie Amélie (* 2. Juni 1834), Eduard Carl Gustav, Friederike Georgine Francisca un Caroline Sophie Mathilde. Friedrich Georg Buek: Die hamburgischen Oberalten, ihre bürgerliche Wirksamkeit und ihre Familien. 1857, Sied 350 Hamburgischer Staats-Kalender: auf das Jahr 1865. Nestler & Melle, 1865, Sied 22 Friedrich Georg Buek: Die hamburgischen Oberalten, ihre bürgerliche Wirksamkeit und ihre Familien. 1857, Sied 497 Normdaten: GND: 1027069746 (OGND, AKS) | VIAF: 264648995 | Wikipedia-Personensöök
De Linnen (Tilia) sünd en Geslecht vun Bööm. Linnen sünd Loofbööm, de bet to 30 Meter hooch warrt un en Dörmeter vun bet to een Meter hebbt. Linnen kaamt blot op de Noordhalv vun de Eer vör. Se leevt in Europa, westen Zentralasien, Oostasien, Noord- un Middelamerika. Vör allen Linnen, de in Städer as Stratenbööm staht, hebbt faken Problemen mit de Linnenspinnmiet. Bi starken Befall dör disse Mieten köönt de Bööm al in’n Juli all ehr Loof verloren hebben. Stratenbööm warrt ok fakener vun de Lütte Linnenblattwöpsch befallen. In de Linn verehren de Germanen Freya, de Göttin vun Leev un Lück. Vele Öörd in Middeleuropa harrn fröher en Dörpslinn, de mehrst op’n Brink stahn deen. Ok dat Gericht is hier afholen worrn, ene Traditschoon, de op dat germaansche Ding trüchgaht. Dat weke Holt vun de Linn is good för Snitscherarbeiden to bruken. Besteck, Töllers, Schötteln un annern Kökenkraam weer faken ut Linnenholt maakt. De Blööd vun’e Linn warrt ok as Heelplant bruukt. Amerikaansche Linn (Tilia americana ) Tilia amurensis Tilia caucasica Tilia chenmoui Tilia chinensis Tilia chingiana Winterlinn (Tilia cordata) Tilia 'Harold Hillier' Tilia henryana Tilia hupehensis Tilia insularis Tilia intonsa Tilia japonica Tilia kiusiana Tilia koreana Tilia laetevirens Tilia